న్యూఢిల్లీ: ప్రధానమంత్రి నరేంద్ర మోదీ ఈ ఏడాది దీపావళి వేడుకలను చైనా సరిహద్దుల్లో జరుపుకోనున్నారు. ఈ నెల 20న ఉత్తరాఖండ్లోని కేథార్నాథ్ ఆలయాన్ని సందర్శించనున్న ఆయన.... భారత భద్రతా దళాలు, ఇండో-టిబెటన్ బోర్డర్ పోలీస్ (ఐటీబీపీ) సిబ్బందితో కలిసి దీపావళి వేడుకల్లో పాల్గొననున్నట్టు సమాచారం. 2013 తరహా వరదల వల్ల కేథార్నాథ్ ఆలయానికి ఎలాంటి ముప్పు వాటిల్లకుండా ఆలయం చుట్టూ రక్షణగా గోడ నిర్మించనున్నారు. దీపావళి మరుసటి రోజు ప్రధాని ఇక్కడికి వచ్చి ఈ పనులకు శంకుస్థాపన చేయనున్నట్టు చెబుతున్నారు. కాగా గత ఐదునెలల్లో ప్రధాని మోదీ కేథార్నాథ్ వెళ్లడం ఇది రెండోసారి. శీతాకాల విరామం అనంతరం భక్తుల కోసం ఆలయాన్ని తెరవగానే ప్రధాని మోదీ కేథార్నాథుడిని దర్శించుకున్నారు. మళ్లీ శీతాకాలం దగ్గరపడుతున్న నేపథ్యంలో ఆయన మరోసారి సందర్శనకు వెళుతుండడం విశేషం. అయితే ఆయన పర్యటనపై ఇంకా ఎలాంటి అధికారిక ప్రకటన వెలువడలేదు.
newdhilly: pradhaanamantri narendra modii ee edaadi deepaavali vedukalanu chaina sarihaddullo jarupukonunnaru. ee nela 20na uttaraakhandloni ketharnath aalayaanni sandarsinchanunna aayana.... bhaarata bhadrata dalaalu, indo-tibeton border polies (itbp) sibbandito kalisi deepaavali vedukallo paalgonanunnattu samacharam. 2013 taraha varadala valla ketharnath aalayaaniki elanti muppu vatillakunda aalayam chuttu rakshanagaa goda nirminchanunnaaru. deepaavali marusati roju pradhaani ikkadiki vachi ee panulaku sankusthaapana cheyanunnattu chebutunnaru. kaga gatha aidunelallo pradhaani modii ketharnath velladam idhi rendosari. sheethaakaala viraamam anantaram bhaktula kosam aalayaanni teravagaane pradhaani modii kethaarnaadhudini darsinchukunnaaru. malli sheethaakaalam daggarapadutunna nepathyamlo aayana marosari sandarsanaku velutundadam visesham. ayithe aayana paryatanapai inka elanti adhikaarika prakatana veluvadaledu.